b'\n_START_ARTICLE_\nP\xc3\xa5l Eiriksson\n_START_PARAGRAPH_\nP\xc3\xa5l Eiriksson (1285\xe2\x80\x93ca. 1344) var en norsk ridder og den siste merkesmann._NEWLINE_Omkring 1315 ble han merkesmann og fikk b\xc3\xa6re kongens merke (flagg og s\xc3\xa5nt) n\xc3\xa5r de var ute og kriget.  Han ga r\xc3\xa5d til kongen og var den fremste i kongens hird (livvakter). Over ham var det kun Norges rikes kansler som stod n\xc3\xa6rmere kongen i rang. P\xc3\xa5 den tiden var det for\xc3\xb8vrig Ivar Olavsson som var kansler, og han m\xc3\xa5tte bo i Mariakirken i Oslo._NEWLINE_Da kong H\xc3\xa5kon V Magnusson d\xc3\xb8de i 1319 var P\xc3\xa5l en av \xc3\xa5tte stormenn som stod rundt ham og lovet \xc3\xa5 f\xc3\xb8re arven videre.  P\xc3\xa5l var ogs\xc3\xa5 p\xc3\xa5 god fot med etterkommeren, den tre \xc3\xa5r gamle datters\xc3\xb8nnen, kong Magnus den 7. (1316\xe2\x80\x9374)._NEWLINE_P\xc3\xa5l eide jord i Valdres der familien kom fra, hadde leilighet i Oslo og fikk i 1315 ei elv av kongen.   Den l\xc3\xa5 i Alvheim som p\xc3\xa5 den tiden het Elvesyssel. Men, den ga han til Mariakirken i Oslo i 1320, som p\xc3\xa5 den tiden var kongens kapell._NEWLINE_P\xc3\xa5l hadde en faster (tante) som het Jartrud Gydasson og var gift med baron og riksr\xc3\xa5d Guttorm Gydasson (d\xc3\xb8d 1307) fra Valdrestraktene.  Tanta het muligens Jartrud Ormsson, og kan ha v\xc3\xa6rt datter av Orm som var kansler 1276\xe2\x80\x9380._NEWLINE_Historiker Gregers Fougner Lundh (1786\xe2\x80\x931836) nevner at den danske slektsgransker Iver Hirtzholm (1635\xe2\x80\x9396) antyder at "Povel Erichsen" var av slekten "Krogerne" og at denne kunne f\xc3\xb8res tilbake til engelske adelsmenn._NEWLINE_Det er nevnt at han var gift med ei Sigrid H\xc3\xa5reksdatter.'